Mit-23 sal-26 Novembru, P. Joseph Magro, OFM ħa sehem fil-Kungress tal-Formazzjoni u l-Istudji organizzat mill-Konferenza Taljana COMPI, f'Assisi, intitolat "Evangelium Osbervare.

Il-ħajja evanġelika: il-post naturali ta' edukazzjoni u evanġelizzazzjoni".

Il-konferenza nfetħet mill-Ministru Ġenerali P. Michael Perry, OFM, li presjeda il-liturġija tal-bidu f'Santa Marija tal-Porziuncola u wara laqgħa mal-Formators.

P. Salvatore Ferro, OFM, Segretarju Nazzjonali għall-Formazzjoni u l-Istudji, ippreżenta t-tema tal-konferenza u sommarju tal-attivitajiet għall-perjodu 2014-2015.

Mons Paolo Martinelli, OFM Kap., isqof awżiljarju u Vigarju episkopali tad-Djoċesi ta' Milan, li ppreżenta r-rapport bit-titolu: "Mill-ħajja regolari għar-"Regola u Ħajja";

P. Ferdinando Campana, OFM, Ministru Provinċjali tal-Marche, bir-rapport tiegħu: "Ħajja skond l-Evanġelju.

Mill-Formazjoni Evanġelika għall-evanġelizzazzjoni";

Don Felice Accrocca, professur tal-Istorja Medjevali fl-Pontifiċja Università Gregorjana, bir-rapport: "Is-skiet id f'id mal-Vanġelu (RNB XVII, 3): Mixja li tibda mill-ewwel esperjenza tal-ewwel aħwa".

Wara nofsinhar tat-tielet jum kien iddedikat għal xi esperjenzi ta' patrijiet li varjaw skont l-età (P.Arturo Milici, P.Federico Righetti, P.Valerio Berloffa), u spiċċajna billi tlabna quddiem il-kurċifiss fil-knisja ta' San Damian.

Il-Kungress ntemm b'Quddiesa ċċelebrata mill-President tal-COMPI P. Sabino Iannuzzi, OFM, fil-kripta ta' San Franġisk.

Wara saret sintesi tat-tlett ijiem minn Dun Felice Accrocca, li ppreżenta itinerarju ta' dak kollu li intqal u sar.

Wara l-Kungress P. Joseph niżel jumejn Ruma fejn iltaqa ma' P. Walter Vassallo, OFM fil-Fraternità Gabriele Allegra, li bħalissa qiegħed jagħmel Masters fil-Formazzjoni, kif ukoll ma' Fr. Ramon Farrugia, OFM u Fr. Clive Camilleri, OFM fil-Kunvent ta' Gregorio VII fejn qed jagħmlu l-aħħar sena tagħhom tat-Teoloġija fil-Università Pontifiċja Antonianum, kif ukoll iltaqgħa mal-Fraternità.


Issa li għaddew ftit aktar minn sena u nofs mill-aħħar Kapitlu Provinċjali li ċċelebrajna ġewwa Porziuncola Retreat House, Baħar iċ-Ċagħaq, wasal iż-żmien li ssir il-Viżta Kanonika tal-Provinċja tagħna skont kif mitlub mill-Ministru Provinċjal fl-artiklu 184 §2 tal-Istatuti Ġenerali tal-Ordni, dan anke bi tħejjija għall-Kapitlu Provinċjali Intermedju li jmiss fis-sena 2017.

Dawn huma d-dati ta' kif bil-għajnuna t'Alla l-Provinċjal se inżur lill-Fraternitajiet u l-Patrijiet:

15 ta' Jannar 2016 Santa Marija tal-Anġli

18 ta' Jannar 2016 Domus Pacis

22 ta Jannar 2016 Laboratorju tal-Paċi Ħal Far

11 u 12 ta' Frar 2016 Valletta

15 u 16 ta' Frar 2016 Rabat

19 ta' Frar 2016 Dar Frate Jacoba, Wied il-Għajn

23 u 24 ta' Frar 2016 Sliema

2 u 3 ta' Marzu 2016 Ħamrun

10 ta' Marzu 2016 Għawdex

Matul il-Viżta Kanonika ikun hemm il-possibilita' li l-Provinċjal jiltaqgħa mal-patrijiet kollha kemm individwalment kif ukoll bħala Fraternita', kif ukoll se jkun preżenti għall-mumenti ta' talb.


Tlett qaddisin il-bogħod minn xulxin fl-ispazju u fiż-żmien, imma li għandhom spiritwalita' komuni għal xulxin.

Tlett qaddisin li għandhom tifsira u importanza speċjali għalina Franġiskani Maltin.

San Pawl, San Franġisk u San Ġorġ Preca.

Tlett qaddisin li baqgħu mistgħaġba mhux daqstant quddiem id- Divinita' ta' Ġesu', daqskemm quddiem l-Umanita' tiegħu.

Kif dan Alla isir bniedem bħalna, wieħed minna.

Kien dan li wassal lil Missierna San Franġisk biex għamel l-ewwel presepju ġewwa Greccio.

Kien għalhekk ukoll li San Ġorġ Preca waqqaf il-purċissjoni tal-Bambin fl-lejl qaddis tal-Milied.

Tul iż-żmien iżda, jiddispjaċini ngħid, kemm il-presepju kif ukoll ix-xbiha tal- Bambin ġewwa il-maxtura saru biss oġġetti li nżejnu bihom jew li nħarsu lejhom biss mill-aspett artistiku tagħhom.

Tilfu biex ngħid hekk, hafna jekk mhux għal kollox, mit-tifsira reliġjuża u spiritwali tagħhom.

Jeħtieġ għalhekk, b'ħafna umilta', kif jitlob minna dan iż-żmien qaddis, niskopru mill-ġdid is- sinifikat veru u profond kif ukoll l-iskop oriġnali tagħhom, u bħar-ragħajja u s- slaten magi nersqu b'devozzjoni u nħarsu bil-għajnejn tal-fidi waqt li nikkontemplaw din ix-xbiha ta' Alla magħmul Bniedem għalina.

Nħarsu u naraw biex minnu nitgħallmu mill-ġdid ir-riċetta, kif isejħilha San Ġorġ Preca, ta' kif nilħqu l-milja tas-sejħa tagħna għall-ħajja, jiġifieri li nagħrfu l'Alla, nħobbuH u naqduH f'din id-dinja, sabiex wara mewtna mmorru ngawduH għal dejjem fis-Sema.

Forsi mhux dan huwa l-bidu u l-iskop aħħari ta' kollox?

U l-ewwel ingredjent f'din ir-riċetta li jgħallimna Ġesu' Bambin huwa r- RAŻAN anke fis-sens aktar wiesgħa tiegħu ta' ĊAĦDA.

Hu li hu Alla, tneżża minn kollox u ħa n-natura ta' bniedem, ta' lsir.

Hu, Sid u Sultan tal-Ħolqien kollu, ma kellux fejn imidd rasu, ma kienx hemm wisa' għalih la fil-belt ta' Betlem u lanqas fil-lukanda!

Ġie ġewwa daru u niesu ma laqgħuhx!

Forsi mhux minnu li aħna, wlied Franġisku l-Fqajjar ta' Assisi, għandna ħafna bżonn li nerġgħu niskopru u nħaddnu dan il-valur, dan ir-rigal mill-ġdid fil-ħajja tagħna ta' kuljum?

Forsi mhux minnu li minkejja l-Vot tal-Faqar li aħna għamilna, aħna m'aħniex ngħixu ħajja ta' rażan u ta' caħda kif mitlub u mistenni minna lkoll?

Ingredjent ieħor f'din ir-riċetta huwa s-SKIET.

Qegħdin ngħixu f'dinja ta' storbju, ta' ħsejjes, ta' aljenazzjonijiet ġewwa fina u barra minna, li qegħdin joħonqu l-leħen t'Alla.

Bħan-nies ta' żmien l-ewwel Milied, aħna wkoll

għamilna minn qalbna u mill-kunventi tagħna lukanda li fiha ma hemmx aktar wisa' għal Ġesu'.

Dan l-istess Ġesu', li jitwieled barra l-belt, il-bogħod mill- istorbju, infittxuħ u nsibuħ biss fejn hemm is-skiet u l-ġabra.

Ma nistgħux infittxu u nsibu lil Dak li hu ħaj, lil Dak li twieled f'dan il-"Lejl ta' Skiet", qalb il- mejtin, qalb dawk li aktar milli qegħdin igħixu, mingħajr ma jafu qegħdin biss jeżistu minn jum għall-ieħor għax tilfu kull sens u skop tal-ħajja tagħhom, li Alla waħdu jista' jagħti.

Hemm bżonn li aħna lkoll niskopru mill-ġdid is- sbuħija ta' ħajja ta' skiet u ġabra.

It-tielet u l-aħħar ingredjent li insibu f'din il-ġrajja li sejrin niċċelebraw fil-lejl qaddis tal-Milied huwa il-FERĦ.

Dak il-ferħ kbir li ħabbru l-anġli.

Il-ferħ li ġej mill-fatt li Alla żamm kelmtu u bagħtilna Salvatur, lil Ibnu "Alla magħna".

Ferħ mhux kif tagħtihulna d-dinja, li jiżvinta u jintemm, imma ferħ li jibqa'.

Ħafna huma dawk li f'dawn il-jiem jieħdu ħafna "pjaċir" bir-rigali li jagħtu u jaqilgħu, bl-ikliet u l-festi li jorganizzaw.

Bit-tiżjin u bil-kant tal-Milied.

Imma kemm huma dawk li tassew "jifirħu" mhux daqstant bil-ħwejjeġ li jgħaddu u jintemmu maż-żmien, imma b'Dak li waħdu hu minn dejjem u jibqa' għal dejjem, imwieled minn Marija, "Bidu tal-Ferħ taħna"?

Għeżież ħuti, dan huwa l-awgurju tiegħi għalina lkoll, għall-qraba u l-ħbieb tagħna, għall-benefatturi tagħna.

Kemm nixtieq li aħna taħt is-sigra tal-Milied, mar-rigali li nagħtu lil xulxin, insibu u niftħu dawn ir-rigali li din it-Tarbija ta' Betlem iġġibilna magħha kull sena!

Kemm nixtieq u nitlob li lkoll kemm aħna nħaddnu u ngħixu dawn ir-rigali matul is-sena.

Rigali li jagħmlu minna persuni kkonsagrati awtentiċi!

Kemm għandu bżonn il-bniedem ta' llum din ix-xhieda ta' preżenza ħajja u ferriħija!

Preżenża tassew Evanġelika u fil-veru sens tal-kelma Franġiskana.

Niftakkru wkoll, speċjalment f'dawn il-jiem, f'dawk li għal xi raġuni jew oħra isibuha diffiċli biex jifirħu.

Jeħtieġ aħna wkoll inkunu hemm għalihom.

J'Alla li dan il-Milied ikun għalina mument ta' grazzja li jimmarka bidu ġdid fil-ħajja tagħna kemm personali kif ukoll bħala fraternita' lokali u provinċjali.

Imbagħad iva nistgħu ngħidu li tassew is-sena li ġejja tkun Sena Ġdida.


Fis-sessjoni tad-Definitorju Ġenerali li saret nhar is-17 ta' Diċembru, P. Sandro Overend, OFM ġie nominat President u koordinatur tal-Kummissjoni Liturġika tal-Ordni.

Bħalissa P. Sandro huwa l-Gwardjan tal-Kuria Ġenerali f'Ruma. #gallery-1 { margin: auto;


It-Tnejn 28 ta' Diċembru l-patrijiet, l-ġenituri u l-qraba nġabru fid-Dar tal-Irtiri Proziuncola għall-festa tal-Milied flimkien.

Il-laqgħa bdiet b'quddiesa mill-Ministru Provinċjal P. Richard S. Grech OFM.

Fl-omelija tiegħu beda biex ta' merħba lil dawk li jinsabu barra minn xtutna jew fuq studju jew fuq xogħol, imma b'mod partikolari lil ET Mons. Sylvester Magro, OFM li qed jattendi għall-ewwel darba.

Huwa kompla dwar is-sabiħ li ngħixu żmien il-Milied b'mod liberu u fuq l-importanza li nagħtu kelma ta' kuraġġ lil xulxin u kelma ta' ġid li tista' tgħinna niġbdu iżjed vokazzjonijiet.

Ġesù ġie għal tlett kategoriji ta' nies partikolari: L-ewwel, għal dawk li jħossuhom weħidhom, it-tieni, għal dawk li f' dawn il-ġranet huwa diffiċli biex jifirħu għal diversi raġunijiet u t-tielet għal dawk li fil-ħajja tagħhom paċi m'għandhomx.

Ġesù ġie biex ikun magħna, biex iġibilna l-paċi, biex ma nkunux weħidna.

Wara l-quddiesa kulħadd inġabar fir-Restaurant 'Da Francesco' tal-istess Dar għal ikla flimkien.

Din hija attivtà annwali fejn il-patrijiet u l-familjari jiltaqgħu biex jitolbu u jaqsmu l-awguri tal-Milied.


Programm Socio-religjuż bl-isem "Qalb in-Nies" tella programm dwar il-Missjunarji Maltin bit-tema:"Missjunarji għal dejjem" fuq l-istazzjoni Nazzjonali TVM.

Programm immexxi minn P. Charles Tabone, OP, huwa tkellem mat-tlett isqfijiet Missjunarji Maltin fejn minn naħa tagħhom tkellemu fuq l-isfidi li jiltaqgħu magħhom fil-missjoni tagħhom.


L-Isqof ta' Għawdex Mario Grech ħatar lil P. Marcello Ghirlando, OFM bħala d-Delegat tiegħu għall-Ħajja Kkonsagrata għat-tliet snin li ġejjin.

P. Marcello għadu kemm temm iservi bħala Vigarju Ġenerali tal-Vigarjat Appostoliku ta' Tripli, fil-Libja.

Fil-preżent, jinsab residenti fil-fraternità ta' Għawdex f'Għajnsielem.

B'Dottorat fit-Teoloġija Biblika mill-Università Pontifiċja Gregorjana ta' Ruma, P. Marcello Ghirlando huwa Professur tal-Iskrittura Mqaddsa fil-Fakultà tat-Teoloġija fl-Università ta' Malta kif ukoll fis-Seminarju Maġġuri ta' Għawdex.

Huwa serva bħala Kummissarju Malti għall-Art Imqaddsa, Kunsillier Provinċjali tal-Ordni f'Malta, Gwardjan ta' diversi komunitajiet, Delegat Provinċjali tal-Missjoni fil-Libja, kif ukoll Rappreżentant tas-Santa Sede fil-Konferenza Internazzjonali dwar id-Djalogu bejn Iżrael u l-Palestina u fil-Konferenza 'Libya for the Future'.

Huwa wkoll eżorċista u awtur ta' bosta pubblikazzjonijiet u studji oħra ta' natura Biblika.

Digriet Delegat Ħajja Kkonsgrata


Il-Ħadd filgħaxija 4 ta' Ottubru f'quddiesa kkonċelebrata minn Mons. George Bugeja,OFM ġiet iċċelebrata l-festa ta' Missierna San Franġisk fil-Knisja ta' Santa Marija ta' Ġesù, il-Belt Valletta. (more…) More Nhar l-ewwel ta' Ottubru wara nofs ta' nhar flimkien fejn tkellimna fuq l-ambjent u l-enċiklika 'Laudato Si' morna fejn qabel kienet il-kamra tal-ikel tad-Dar tal-Irtiri, Porziuncola (Baħar iċ-Ċagħaq) (more…)

Nhar il-Ħamis 1 ta' Ottubru fid-dar tal-Irtiri f'Baħar iċ-Ċagħaq il-patrijiet iltaqgħu għal nofs ta' nhar flimkien.

Bdejna b'mument flimkien informali u wara dħalna għal żewġ laqgħat minn Dr. Vince Caruana, għalliem l-università fuq it-tema tal-Biodiversita.

Tema li għanda xtaqsa ħafna mal aspett Franġiskan. (more…)

L-Erbgħa 30 ta' Settembru, f'Ċelebrazzjoni privata mal-familjari, ħbieb u l-Fraternità Franġiskana tar-Rabat li hu se jkun jgħix fiha, Antoine Galdes minn Ħal-Qormi beda l-mixja Franġiskana bħala Postulant, esperjenza li se jkollu mal-Patrijiet idum sentejn biex fihom jiddixxerni s-sejħa tiegħu. (more…)

Reġa' magħna għal darb' oħra l-jum għażiż għalina lkoll li fiħ niċċelebraw mhux daqs tant il-mewt tal- Missier tagħna Franġisku ta' Assisi, imma d-dħul u t- twelid tiegħu għall-ħajja ta' dejjem.

Dan għandu jkun għalina lkoll u għal kull wieħed minna, jum ta' grazzja u okkażjoni tajba sabiex immorru għall-għeruq tas-sejħa tagħna u ta' dak kollu li jagħmilna dak li aħna. (more…)


Bħalissa fil-Parroċċa tal-Madonna tas-Sacro Cuor, f'tas-Sliema għaddeja ġimgħa ta' attivatijiet Vokazzjonali, li tibqa sejra sa nhar il-Ħadd 15 ta' Novembru.

Dan jinkludi quddies, mumenti ta' talb, kif ukoll laqgħat ma' diversi għaqdiet.

Dan kollu qed issir biex jinħoloq għarfien fuq l-importanza li aktar żgħażagħ ma jibżgħux jgħidu l-'iva' tagħhom u jagħmlu esperjaenza vokazzjonali fil-kunventi tagħna.

Għal dawn l-attivitajiet qed jiġu antimati minn P. Stephen Magro, OFM animatur vokazzjanali, flimkien ma' Antoine Galdes, Postulant.

Għalhekk l-istedina tagħna hija biex inti ukoll tattendi għal dawn il-laqgħat u tħajjar oħrajn jagħmlu l-pass biex jgħidu l-'IVA' tagħhom.


Bejn is-6 u t-8 ta' Novembru sar seminar dwar il-futur tal-ħajja kkonsagrata, bit-tema: 'l-aħħar wieħed jitfi u jagħlaq il-bieb… il-futur tal-ħajja konsagrata'.

Għal dan is-seminar attenda Antoine Galdes, il-postulant tagħna, u ħalla dawn il-kummenti: "għalija kienet esperjenza li fiha ħalliet il-frott fejn skoprejt li ma ninsabx waħdi f'din il-mixja u dan li din il-mixja jagħmilha sabiħa għaliex aħna persuni msejjħa sabiex inżommu mixgħula l-fjamma li bil-għajnuna t'Alla u d-dawl tal-Ispirtu s-Santu xegħlu l-fundaturi tagħna.

Imsejjaħ sabiex inżomm ħajja fil-komunitajiet tagħna l-kariżma ta' San Franġisk.

Qsamna flimkien kif nixtiequ naraw l-fraternitajiet tagħna fil-futur u mhux biss, rajna ukoll x'nistgħu nagħmlu sabiex il-fjamma taqbad tal-ħajja kkonsagrata tibqa' taqbad u tkun dawl għall-Knisja kollha.

Inkunu aħna li 'nqajmu d-dinja'.

Dan s-seminar ġagħlni nirrifletti li l-ħajja vokazzjonali tiegħi għandha tibda' minn quddiem t-tabernaklu, tkompli fil-fraternita' u toħroġ fl-appostolat.

B'hekk nkun nista bil-għajnuna t'Alla nkun dawl għad-dinja."


Il-Ħamis 22 ta' Ottubru fl-Università Pontificja Antonianum timmarka l-bidu ta' Sena Akkademika Ġdida.

Din is-sena premjaw l-aħjar studenti tas-sena 2014-2015.

Din il-premjazzjoni tal-aħjar student fid-diversi fakultajiet hija inizjattiva ġdida li ħadet l-istess Università biex tħajjar lill-istudenti jkomplu jistudjaw. (more…)

Wara l-esperjenza sabiħa taż-Żjara Franġiskana fil-Parroċċa tal-Iklin is-sajf li għadda, issa fil-weekend li ġej (24 u 25 ta' Ottubru) fl-istess Parroċċa ser jiġi ċċelebrat Jum il-Ħajja Konsagrata. (more…)

Fl-okkazzjoni ta' jum il-Missjonijiet, is-Segretarjat Missjonijiet u Evanġelizzazzjoni Franġiskani fi ħdan il-Provinċja ħareg il-fuljett 'Ħabbara tal-Bxara', li jagħti ħarsa lejn il-Missjonijiet Franġiskani Maltin.

Infatti f'din il-ħarġa kif kien xieraq, jagħti informazzjoni dettaljata fuq l-Ordinazzjoni Episkopali ta' Mons. George Bugeja, OFM bħala Isqof Koadjutur ta' Tripli.

Bejn it-12 u l-25 ta' Ottubru l-Ministru Provinċjal, P. Richard S. Grech, OFM, qed jattendi għall- laqgħa tal-Konferenza tal-Lingwa Ingliża tal-Ordni tagħna li din id-darba qed issir ġewwa New York. (more…)

P. Anton Farrugia, OFM u P. Stephen Magro, OFM iċċellebraw il 25 sena mill-Professjoni Reliġjuża tagħhom. (more…)


Fr. Ramon Farrugia, li bħalissa jinsab fil-Parroċċa San Gregorio VII ġewwa Ruma u li qiegħed itemm l-aħħar sena ta' studju tat-teoloġija ġewwa l- Pontificia Università Antonianum beda l-mixja ta' formazzjoni li għanda twasslu primarjament għall-Ordinazzjoni Djakonali s-sena d-dieħla.

Għal din it-tappa ta' formazzjoni Fr. Ramon ingħaqad mal i- SFAMO (Servizio di Formazione ai Ministeri Ordinati) tal-Provinċja Serafika ta' San Frangisk t'Assisi, fl-Umbrija; l-istess provinċja li fiha kien għamel is-sena tan-novizzjat ġewwa Assisi.

Flimkien miegħu hemm 8 patrijiet oħra ta' din il-provinċja li ser jiltaqgħu għal jumejn ta' konferenzi kull xahar ġewwa Santa Maria degli Angeli , minn issa sa Mejju.

L-ewwel sessjoni saret bejn il-21 u t-22 ta' Ottubru fejn ġew preżentati tlett temi; minn qassis u żewġ patrijiet, kif ukoll pellegrinaġġ żgħir bil-mixi sa Cannara , fejn San Franġisk kien għamel il-famuża priedka lill għasafar.


Is-Sibt 5 ta' Settembru fil-Knisja ta' Santa Marija ta' Ġesù ir-Rabat, Fr. Clive Camilleri ġedded il-wegħdiet tal-kastita, ubbidjenza u bla xejn tiegħu għal sena oħra qabel jgħamel il-wegħda finali s-sena d-dieħla. (more…)

Il-Ġimgħa 4 ta' Settembru, P. George Bugeja, OFM ġie ordnat Isqof Koadjutur Appostoliku ta' Tripoli fil-Libja u Isqof Titulari ta' San Leone.

L-Ordinazzjoni Episkopali saret fis-Santwarju Nazzjonali tal-Madonna ta' Pinu fl-Għarb Għawdex. (more…)

F'din is-Sena tal-Ħajja Kkonsagrata, il-Provinċja tagħna l-Patrijiet Franġiskani Maltin, b'ferħ tħabbar il-Professjoni Solenni ta' Fr. Ramon Farrugia OFM fl-Ordni tal-Patrijiet Minuri, li ser issir nhar it-Tnejn 7 ta' Settembru 2015 fis-6.30pm fil-Knisja Parrokkjali ta' Santa Marija, Ħ'Attard. (more…)

Dalgħodu, t-30 ta' Awwissu, fil-quddiesa tal-11:15, ġiet iċċelebrata l-Għeluq taż-Żjara Franġiskana ta' din is-sena.

Il-kappillan dun Keith Bonnici irringrazzja ħafna lil P. Walter li kkoordina din il-ħidma, lis-Sorijiet Klarissi li talbu għalina għal dawn l-aħħar ġimgħat, (more…)

Il-Ħamis 27 ta' Awwissu, f'okkażjoni ta' Ordinazzjoni Episkopali tal-Isqof maħtur P. Geroge Bugeja, OFM li ser issir nhar il-Ġimgħa 4 ta' Settembru fis-santwarju ta' Pinu, saret Velja ta' talb fil-Bażilika Marija Bambina, fix-Xagħra, immexxija mil-E.T. Mons. Charles Scicluna Arċisqof ta' Malta. (more…)


Il-Ġimgħa 25 ta' Settembru r-reliġjużi rġiel kienu mistiedna għal-laqgħa mal-Arċisqof Mons. Charles Scicluna fl-Istitut Kattoliku l-Furjana.

L-Arċisqof ta titlu l-laqgħa: "B'xejn ħadu b'xejn għatu".

Huwa tkellem fuq tlett aspetti: Akkoljenza, Dawl u Ħniena. (more…)

Nhar is-Sibt 12 ta' Settembru, 2015 ġiet iċċelebrata ġewwa Londra, il-"Malta Day".

Il-ġurnata bdiet bil-ftuħ ta' fiera ġewwa l- Westminster Cathedral Hall mill-Eċċellenza Tiegħu l- High Commissioner ta' l-Ingilterra s-Sur Norman Hamilton. (more…)

Il-Ġimgħa 11 ta' Settembru saret l-Evalwazjoni taż-Żjara Franġiskana li saret fl-Iklin bejn it-22 u t-30 ta' Awwissu.

Din saret fiċ-Ċentru Franġiskan il-Ħamrun fejn il-voluntiera kollha kienu mistiedna jattendu. (more…)

It-Tnejn 7 ta'Settembru, fil-Knisja Parrokkjali ta' Santa Marija f'Ħat-Attard, f'quddiesa kkonċelebrata minn diversi Sacerdoti, saret il-Professjoni Solenni ta ħuna Fr. Ramon Farrugia, OFM.

Kienet okkażjoni sabiħa fejn fraħna bħala Provinċja Franġiskana Maltija. (more…)

Il-Ħadd 6 ta' Settembru, saret velja ta' talb bi preparazzjoni għall-Professjoni Solenni ta' Fr Ramon Farrugia ofm, ġewwa l-Knisja ta' Santa Marija tal-Anġli, Baħar iċ-Ċagħaq, immexxija mill-Ministru Provinċjal P. Richard S. Grech, OFM.

Fr. Ramon ser jagħmel il-Professjoni Solenni t-Tnejn 7 ta' Settembru fil-Parroċċa ta' H'Attard . (more…)


Reġa' magħna għal darb' oħra l-jum għażiż għalina lkoll li fiħ niċċelebraw mhux daqs tant il-mewt tal- Missier tagħna Franġisku ta' Assisi, imma d-dħul u t- twelid tiegħu għall-ħajja ta' dejjem.

Dan għandu jkun għalina lkoll u għal kull wieħed minna, jum ta' grazzja u okkażjoni tajba sabiex immorru għall-għeruq tas-sejħa tagħna u ta' dak kollu li jagħmilna dak li aħna.

Kif naqraw fil-liturġija ta' dan il-jum, f'din id-dinja ma hemm xejn ta' siwi "ħlief li nkunu ħolqien ġdid" (Gal.

Stedina sabiex kemm fuq livell personali individwali, kif ukoll fuq livell ta' Fraternita' lokali u Provinċjali, niġġeddu.

Niġġeddu fit-tweġiba tagħna għall-grazzja tas-sejħa li għamlilna l-Mulej Ġesu' biex nimxu warajħ u nkunu tiegħu.

Stedina biex nintelqu kompletament f'idejĦ u hekk inħalluħ ibiddilna fiħ.

Dan jista' jseħħ biss jekk aħna, fuq l-eżempju ta' Missierna San Franġisk, immutu għalina nfusna, sabiex ingħixu biss għaliħ.

U dan mhux darba biss, jew okkażjonalment, imma kuljum, il-ħin kollu.

Tkun tassew ħasra għalina, jekk wara li nkunu ħallejna kollox biex nimxu warajħ, wara li nkunu "poġġejna idejna fuq il-moħriet", inħarsu lura!

Kuljum aħna lkoll imsejħin biex "nibdew mill-ġdid".

U dan flimkien, ta' aħwa li aħna.

Aħna wkoll imsejħin biex inkunu kull wieħed minna " Alter'Christus " – Kristu ieħor.

Din hija x-xewqa u t-talba tiegħi għalina lkoll.

Dan huwa l-awgurju tiegħi fil-Festa ta' Missierna San Franġisk din is-sena.

Sena speċjali ddedikata lill-Ħajja Konsagrata, imma li fiha wkoll iċċelebrajna il-Kapitlu Ġenerali tal- Ordni tagħna bit-tema Fratres'et'Minores'in'Nostra'Aetate.

Inħeġġeġ ħafna mill-qalb sabiex l-Aħwa kollha jkunu preżenti u jieħdu sehem fil-Quddiesa li niċċelebraw kull sena fil-Knisja tagħna ta' Santa Marija ta' Ġesu' ġewwa l-Belt Valletta, li din is-sena ser imexxiha ħuna Mons. Isqof George Bugeja ofm.

Ejja ma nħallux dan il-jum igħaddi mingħajr ma "nsiru ħolqien ġdid"!


L-Erbgħa 30 ta' Settembru, f'Ċelebrazzjoni privata mal-familjari, ħbieb u l-Fraternità Franġiskana tar-Rabat li hu se jkun jgħix fiha, Antoine Galdes minn Ħal-Qormi beda l-mixja Franġiskana bħala Postulant, esperjenza li se jkollu mal-Patrijiet idum sentejn biex fihom jiddixxerni s-sejħa tiegħu.

Antoine Galdes,twieled fit-13 ta' April,1995 Iben George Galdes u Nicħolina Aquilina.

Huwa t-tieni wild fil-familja Galdes wara oħtu Colette.

Ġie Magħmed fil-Knisja Arċipretali u Matriċi ta' San Gorġ Megalomartri Ħal-Qormi fl-14 ta' Ġunju 1995, fl-istess Parroċċa Antoine irċieva l-Griżma tal-Isqof nhar s-6 ta' Novembru 2005.

L-Ewwel tqarbina fil-Parroċċa ta' San Sebastjan.

Irċieva l-edukazzjoni Primarja tiegħu fl-Iskola Ġorġ Zammit Ħal-Qormi u dik Sekondarja fil-Kuleġġ San Injazju fil-Ħandaq.

Fit-tfulija u ż-żogħżigħa tiegħu baqa' jattendi fil-qasam tal-Museum bħala Kanditat fl-istess Soċjeta' MUSEUM u kien ukoll Leader fil-Grupp tal-Abbatini li għal xi żmien kien imexxi l-laqgħat ta' formazzjoni.

Fis-sajf tal-2013 għamel l-esperjenza tiegħu bħala abbati fil-belt tal-Vatikan fejn hemmek iltaqa' mal-Papa Franġisku fejn ukoll żgħar il-Belt ta' Assisi.

Antoine kompla jħoss s-sejħa li jservi l'Alla b'mod aktar sħiħ bid-dixxerniment tiegħu filwaqt li kien Leader fil-Grupp taż-żagħżagħ Link.

Matul dawn s-snin Antoine Kien impenjattiv fil-parroċċa minn fejn ġej, għamel xhar esperjenza mat-tfal fl-istitut 'Sagra Familja', tas-Sorijiet f'Ħaż-Żabbar kif ukoll esperjenża f'dar tal-Anżjani fil-Qawra.

Kienu esperjenzi li Antoine kompla iħoss l-Mulej għalfejn qed isejjaħlu sabiex b'imħabba s-servi l-Knisja tiegħu.

Beda s-sixth form f'Giovanni Curmi Higher Secondary School fejn hemmek kompla jġib l-eżamijiet meħtieġa.

Kien proprju f'dan ż-żmien li Antoine iltaqa' mal-Patrijiet Minuri fejn kompla b'esperjenzi vokazzjonali u d-dixxerniment tiegħu flimkien mad-direttur spiritwali.


Nhar il-Ħamis 1 ta' Ottubru fid-dar tal-Irtiri f'Baħar iċ-Ċagħaq il-patrijiet iltaqgħu għal nofs ta' nhar flimkien.

Bdejna b'mument flimkien informali u wara dħalna għal żewġ laqgħat minn Dr. Vince Caruana, għalliem l-università fuq it-tema tal-Biodiversita.

Tema li għanda xtaqsa ħafna mal aspett Franġiskan.

Huwa tkellem fuq dak li hemm fl-Enċiklika 'Laudato Si' ta' Papa Franġisku.

Huwa ħa paraġrafu 24 li titkellem fuq il-bidla tal-klima u l eko-sistema u aħna x'nistgħu nagħmlu bħala Franġiskani.

Waħda mid-domandi li huwa għamel kienet għaliex aħna għadna nieħdu ħsieb in-natura ta' madwarna.

U ħalla d-domanda miftuħa biex kulħadd ikun jista' iwieġeb u jaħseb fuqha personalment.

Imma importanti li narawha b'mod edukattiv li trid tkun tal-moħħ, tal-qalb u tal-idejn.

Wara ta xi raġunijiet għaliex għadu jimpurtana mil-biodiversita: ekonomiċi, mumenti ta mistrieħ, is-saħħa, drittijiet umami u spiritwali.

Huwa spiċċa billi wera l-importanza fuq il-bidla fil-mentalità u x'alternativa teżisti billi kkwota l-enċiklika paragrafu 180 fejn il-Papa ukoll ta xi soluzzjonijiet.

It-tieni sessjoni kienet immexxija mis-Sur Paul Pace li kompla fuq dak li tkellimna qabel u żied l-importanza tal-azzjoni u fuq dan ibbaża is-sessjoni fuq l-enciklika 'Laudato Si' u fuq S. Franġisk meta Gesù qallu mur sewwi d-dar tiegħi, apparti r-riferiment għall-Knisja hu għamel riferenza għad-dar naturali li ngħixu fiha: l-ambjent, għax aħna nagħmlu parti minn dan l-ambjent u ma nistgħux niseparaw minnu.

Hu kompla jitkellem fuq l-ekoloġija integrali kif ukoll semmha temi rikorrenti dwar l-ekologija bbażati fuq l-istess Enċiklika.

Wara segwa billi ta spjega vasta fuq din l-enċiklika.


P. Anton Farrugia, OFM u P. Stephen Magro, OFM iċċellebraw il 25 sena mill-Professjoni Reliġjuża tagħhom.

P. Anton iċċelebra quddiesa ta' ringrazzjament nhar is-17 ta' Settembru fl-okkażżjoni tal-Festa tal-pjagi u l-ġurnata meta 25 sena ilu huma professaw.

L-omelija kienet immexxija minn P. Twanny Chircop, OFM fil-Knisja ta' San Franġisk, il-Ħamrun; filwaqt li P. Stephen iċċelebra l-quddiesa nhar is-6 ta' Ottubru, bl-omelia minn P. Richard S. Grech, OFM Ministru Provinċjal fil-Knisja ta' Santa Marija ta' Ġesù, ir-Rabat.

Waqt l-omelia tiegħu P. Richard għaqqad din l-okkażżjoni mas-Sinodu li bħalissa għaddej f'Ruma dwar il-familja.

Hu tkellem fuq id-diversi diffikultajiet li ż-żgħażagħ jiltaqgħu magħhom, imma semma li waħda mir-raġunijiet hija n-nuqqas ta' awtentiċità tagħna bħala reliġjużi.

Huwa għamel ħafna kuraġġ lil P. Anton u P. Stephen li huma ta' eżempju għax ġew jirringrazzjaw lil Alla ta' dawn is-snin.

Huwa semma ukoll il-problema li l-familji llum mhux attenti biex jaraw li jista' jkun li Alla qed isejjaħ it-tfal tagħhom għaliĦ, kif ukoll in-nuqqas ta' talb fil-familji.

U allura ħeġġeġ biex ma naqtgħux qalbna u nitolbu, ħalli l-Mulej ikompli ssejjaħ żgħażagħ ġenerużi.

Wara l-Omelia huma ġeddew il-wegħediet reliġjużi f'idejn il-Ministru Provinċjal.

Professaw: 17 ta' Settembru 1990

F'idejn il-Provinċjal P. Ġużepp Beneditt Xuereb, OFM

17 ta' Settembru – P. Anton Farrugia, OFM

6 ta' Ottubru – P. Stephen Magro, OFM


Bejn it-12 u l-25 ta' Ottubru l-Ministru Provinċjal, P. Richard S. Grech, OFM, qed jattendi għall- laqgħa tal-Konferenza tal-Lingwa Ingliża tal-Ordni tagħna li din id-darba qed issir ġewwa New York.

Minn hemm jibqa' sejjer, għal ġimgħa oħra ta' laqgħat, din id-darba ġewwa California, tas-Segretarjat tal-Missjoni u Evanġelizzazzjoni tal-ESC (English Speaking Conference) u li għaliha ser jingħaqad miegħu Fr. Lorrie Zerafa ofm, Segretarju Provinċjali tal-Missjoni u Evanġelizzazzjoni.


Wara l-esperjenza sabiħa taż-Żjara Franġiskana fil-Parroċċa tal-Iklin is-sajf li għadda, issa fil-weekend li ġej (24 u 25 ta' Ottubru) fl-istess Parroċċa ser jiġi ċċelebrat Jum il-Ħajja Konsagrata.

Aħna l-Patrijiet Franġiskani flimkien ma ħutna s-sorijiet Franġiskani u s-sorijiet Klarissi, sejrin nanimaw il-quddies, inwasslu messaġġ vokazzjonali u nitolbu għal aktar vokazzjoniet reliġjużi fil-Knisja.

B'din l-esperjeza rridu nuru u nagħtu xhieda tas-sbuħija u l-valur tal-ħajja kkonsagrata bħala don t'Alla lil Knisja.

Għalhekk nitolbu għal din il-Komunità parrokjali b'mod speċjali għaż-żgħażagħ ta' din il-parroċċa biex jilqgħu l-messaġġ franġiskan u sejħa li jista' jagħmel il-Mulej biex jgħixu l-ferħ tal-vanġelu.

Jekk tixtieq iktar informazzjoni żur is-sit: www.vokazzjonijietfrangiskani.org u jew www.fb.com/FranciscanVocationsMalta

ĦINIJIET:

Is-Sibt 24 t'Ottubru 18:00 Titkellem Soru Klarissa tal-Klawsura mill-Monasteru tal-Klarissi f'San Ġiljan

Is-Sibt 24 t'Ottubru 19:45 Quddiesa ċċelebrata minn P. Joseph Magro, Franġiskan

Il-Ħadd 25 t'Ottubru 08:30 Quddiesa ċċelebrata minn P. Stephen Magro,Franġiskan

Il-Ħadd 25 t'Ottubru 10:00 Qsim t'esperjenzi minn Soru tal-Franġiskani Misjunarji ta' Marija u Soru Franġiskana tal-Qalb bla Tebgħa ta' Marija (Tal-Eġittu)

Il-Ħadd 25 t'Ottubru 11:15 Quddiesa ta' Ringrazzjament tad-Don tal-Ħajja Konsagrata lil Sister Elaine Spiteri mill-istess parroċċa.

Il-Ħadd 25 t'Ottubru 18:00 Quddiesa ċċelebrata minn P. Stephen Magro,Franġiskan


Il-Ħamis 22 ta' Ottubru fl-Università Pontificja Antonianum timmarka l-bidu ta' Sena Akkademika Ġdida.

Din is-sena premjaw l-aħjar studenti tas-sena 2014-2015.

Din il-premjazzjoni tal-aħjar student fid-diversi fakultajiet hija inizjattiva ġdida li ħadet l-istess Università biex tħajjar lill-istudenti jkomplu jistudjaw.

P. Walter Vassallo, OFM li bħalissa qiegħed jagħmel Masters fil-Formazzjoni ha l-premju għall-aħjar student fil-Liċenżjat fil-Liġi Kanonika għas-sena 2014-2015.

Għal dan l-avveniment kien hemm r-Rettur Sr. Mary Melone, il-Gran Kanċillier, il-Ministru General P. Michael A. Perry kif ukoll P. Cesare Vaiani, is-Segretarju tal-Formazzjoni u Studji l-ġdid u Sinisa Balacic il-Vici-Segretarju.


Nhar l-ewwel ta' Ottubru wara nofs ta' nhar flimkien fejn tkellimna fuq l-ambjent u l-enċiklika 'Laudato Si' morna fejn qabel kienet il-kamra tal-ikel tad-Dar tal-Irtiri, Porziuncola (Baħar iċ-Ċagħaq) illum saret restaurant fejn se jkun post fejn jilqa anke lil dawk li ma jiġux għal-irtiri imma jiġu biex jużaw is-servizz tar-Restaurant.

L-iskop hu li dawn ukoll jiġu f'ambjent u f'kuntatt magħna l-Franġiskani.

Waqt id-diskors tal-bidu P. Richard S. Grech, OFM Ministru Provinċjal qal li din hija okkażjoni biex nifirħu għal ħuna Mons. George Bugeja, OFM, kif ukoll għall-għeluq is-60 sena saċerdozju ta' P. Dionisju Mintof, OFM.

Huwa ħabbar ukoll li P. Sandro Overend, OFM bħala Gwardjan tal-kurja ġenerali f'Ruma.

Hu ppreżenta lil Antoine Galdes il-postulant il-ġdid lil Provinċja.

Għal din l-okkażjoni kien ukoll preżenti Mons. Mario Grech, Isqof ta Għawdex.


It-Tlieta 11 ta' Awwissu, fil-Monasteru tal-Klarissi f'San Ġiljan ġiet iċċelebrata l-festa ta' Santa Klara, b'quddiesa kkonċelebrata minn Mons. George Bugeja, OFM, Isqof Koadjutur tal-Vigarjat Appostoliku ta' Tripli, flimkien ma numru sabiħ ta' patrijiet, Sorijiet, is-Sorijiet Klarissi u bosta ħbieb u benefatturi tal-Monasteru. (more…)

Il-Ħadd 10 ta' Awwissu saret intervista lil Fr. Walter Vassallo OFM, koordinatur taż-Żjajar Franġiskani, bit-titlu: "Il-Franġiskani se 'jsewwu' l-knisja fl-Iklin" minn Julia Callus ġurnalista tan- News portal 'Newsbook'.

Fr. Walter spieġa xi tfisser Żjara kif ukoll dak kollu li jġib magħha attività bħal din. (more…)

Nhar il-Ġimgħa 7 ta' Awwissu, P. Dijonisju Mintoff, ofm iċċelebra Quddiesa fil-Knisja ta' San Franġisk il-Ħamrun f'għeluq is-60 sena mill-Ordinazzjoni saċerdotali tiegħu.

Waqt din il-konċelebrazzjoni kienu preżenti l-patrijiet tal-fraternità kif ukoll il-komunità Franġiskana li tattendi f'din il-Knisja u ħbieb. (more…)

Nhar il-Ġimgħa, 7 t'Awwissu, fil-Kunvent tar-Rabat sar mument ta' talb permezz tal-Lectio Divina.

Dan il-mument kien importanti għaliex huwa preparazzjoni għal talb fil-familji li se jsir matul iż-Żjara Franġiskana. (more…)


Il-Ħadd 6 ta' Settembru, saret velja ta' talb bi preparazzjoni għall-Professjoni Solenni ta' Fr Ramon Farrugia ofm, ġewwa l-Knisja ta' Santa Marija tal-Anġli, Baħar iċ-Ċagħaq, immexxija mill-Ministru Provinċjal P. Richard S. Grech, OFM.

Fr. Ramon ser jagħmel il-Professjoni Solenni t-Tnejn 7 ta' Settembru fil-Parroċċa ta' H'Attard .

Din il-velja kienet partikulari għaliex saret flimkien mas-Sorijiet Franġiskani (Sr Shanti Perbo, Sr Phylace Kerubo, Sr Elaine Spiteri u Sr Clara Pirotta) li huma ukoll se jagħmlu l-Professjoni Solenni fil-jiem li ġejjin.

Kien mument mill-isbaħ fejn il-Familja Franġiskana ngħaqdet flimkien fi spirtu ta' talb għal dawn il-ħames żgħażagħ li ser jagħtu ħajjithom b'mod sħiħ lil Alla.

Minn qalbna nawguralhom li jkunu tassew persuni t'Alla, perseveranza qaddisa u ħidma fejjieda fl-għalqa tal-Mulej.

Hekk kif ninsabu fis-Sena ddedikata lill-Ħajja Kkonsagrata nkomplu nitolbu sabiex aktar żgħażagħ iwieġbu għas-sejħa tal-Mulej.


It-Tnejn 7 ta'Settembru, fil-Knisja Parrokkjali ta' Santa Marija f'Ħat-Attard, f'quddiesa kkonċelebrata minn diversi Sacerdoti, saret il-Professjoni Solenni ta ħuna Fr. Ramon Farrugia, OFM.

Kienet okkażjoni sabiħa fejn fraħna bħala Provinċja Franġiskana Maltija.

Iċ-ċelebrazzjoni kienet immexxija mil-Provinċjal P. Richard S. Grech bis-sehem ta' ħafna patrijiet, saċerdoti, qraba u ħbieb ta' Fr. Ramon.

Kienet xi ħaġa tassew sabiħa ukoll il-parteċipazzjoni ta' bosta reliġjuzi oħra, fejn dawn anke taw is-servizz tagħhom waqt din l-istess ċelebrazzjoni.

Wara komplejna naqsmu il-ferħ tagħna flimkien fiċ-ċentru Parrokjali.

Nawguraw lil Fr. Ramon għal din l-okkazjoni fejn qal l-'iva' tiegħu lil Mulej għal dejjem, u nawgurawlu ukoll li jkompli miexi l-quddiem u jissaħħaħ fis-sejħa li l-Mulej għoġbu jagħmillu.


Il-Ġimgħa 11 ta' Settembru saret l-Evalwazjoni taż-Żjara Franġiskana li saret fl-Iklin bejn it-22 u t-30 ta' Awwissu.

Din saret fiċ-Ċentru Franġiskan il-Ħamrun fejn il-voluntiera kollha kienu mistiedna jattendu.

Il-laqgħa kienet immexxija minn P. Walter Vassallo, OFM Koordinatur taż-Żjarar Franġiskani fejn ta ħarsa lejn il-mumenti partikolari waqt din iż-Żjara.

Kienu diversi l-interventi tal-voluntiera fejn spjegaw il-mumenti posittivi li kienu ħafna u affarijiet li jistgħu jgħinu biex fil-futur l-affarijiet ikunu jistgħu mmorru aħjar.

Imma l-evalwazjoni kienet waħda posittiva ħafna fejn kulħadd qal li kienet esperjenza posittiva u fejn kulħadd ħassu milquħ kemm mil-Kappillan u l-helpers, kif ukoll mil-poplu tal-Iklin.

Wara l-laqgħa sar mument soċjali fejn kulħadd irrakonta l-esperjenzi sbiħ li għadda minnhom.

Prosit lil dawk kollha li taw is-sehem tagħhom biex setet tkun suċċess.


Nhar is-Sibt 12 ta' Settembru, 2015 ġiet iċċelebrata ġewwa Londra, il-"Malta Day".

Il-ġurnata bdiet bil-ftuħ ta' fiera ġewwa l- Westminster Cathedral Hall mill-Eċċellenza Tiegħu l- High Commissioner ta' l-Ingilterra s-Sur Norman Hamilton.

Għal din il-fiera kienet mistiedna iddoqq is- St. Sebastian's Brass Band .

Ġew bosta nies biex jixtru l-ikel tradizzjonali Malti bħal pastizzi, mqaret, ġbejniet, etc. Wara nofsinhar saret il-Quddiesa Solenni immexxija mill-Ministru Provincjal P. Richard Stanley Grech ofm flimkien ma' P. Victor Camilleri ofm, kappillan tal-Maltin fl-Londra, ma' P..

Charles Diacono ofm u P. Charles Grech ofm li kienu jinsabu Londra, Fr. Claude Portelli, il-Kappillan tal-Parroċċa ta' San Ġiljan, Malta u saċerdoti oħra Inglizi.

Mexxa l-kant il-kor ta' San Ġiljan u għal din il-Quddiesa attendew bosta nies, fosthom il- High Commissioner u l-Ministru tat-Turiżmu s-Sur Edward Zammit Lewis (MP).

Wara l-Quddies saret il-purcissjoni bix-xbieha ta' Marija Bambina u filgħaxija saret ikla ġewwa l- Kingsway Hotel Londra fejn għalqet il-ġurnata.


Il-Ġimgħa 25 ta' Settembru r-reliġjużi rġiel kienu mistiedna għal-laqgħa mal-Arċisqof Mons. Charles Scicluna fl-Istitut Kattoliku l-Furjana.

L-Arċisqof ta titlu l-laqgħa: "B'xejn ħadu b'xejn għatu".

Huwa tkellem fuq tlett aspetti: Akkoljenza, Dawl u Ħniena.

AKKOLJENZA : Akkoljenza għandha tiġi murija man-nies.

Il-Mulej jilqana' kif aħna, huwa jqaddisna u jurina l-imħabba vera.

Għandna dejjem nagħtu akkoljenza bi spirtu ta' gratwità.

Il-poplu għandu jfittex ir-reliġjużi għal qrar u counseling .

Huwa hawnhekk li l-poplu jikseb faraġ kbir.

Mons. Isqof tenna li jixtieq li l-poplu jkompli jesperjenza din l-akkoljenza.

DAWL : Ir-reliġjużi għandhom ikunu ulied id-dawl.

U dan jista' jsir permez tal-professjoni.

Importanti li aħna naqsmu dan id-dawl mal-poplu u hekk il-poplu jiddawwal fil-menti, fir-ruħ u fil-ħajja tiegħu.

HNIENA : Id-djar tagħna rridu jkun djar tal-ħniena.

Dan għandu jiġri speċjament f'din s-sena tal-ħniena.

Huwa wera l-importanza biex inħarsu lejn il-fundaturi tagħna, fl-istess ħin importanti li ma nibżgħux mid-djufija tagħna.

L-Arċisqof jippretendi li jgħixu l-faqar b'mod inteligenti u dan għaliex il-poplu jistenna xhieda ta' faqar.

Bil-kuntatt man-nies.

Ġenerożità evidenti meta niltaqgħu man-nies.

Inkunu mal-Isqof fuq il-kuleġġi.

Il-Parroċċi ikunu fi spirtu kolleġjali.

Li nħaddmu r-riżorsi tagħna tajjeb.

Li inkunu f'sintonija mal-Papa u mal-Isqof.

U nwasslu l-maġisteru lil poplu ta' Alla.

Huwa kompla fuq l-importanza tal-użu reliġjuż u vokazzjonali fuq il-midja Soċjali, kif ukoll li kull provinċjal jippromwovi l-vokazzjoni u screening rigoruż.

Tenna ukoll fuq ix-xhieda li nagħtu lil lajċi li jaħdmu magħna.

Il-viżjoni tal-Arċsqof għal Knisja f'Malta dan iż-żmien?

Meta tkellem fuq il-viżjoni tiegħu għal-Knisja f'Malta huwa saħaq fuq l-Evanġlizzazjoni.

Li tfisser, li rridu nibdew nevanġlizzaw minna nfusna.

L-evanġelizzazjoni trid tibda minna.

Il-viżjoni fuq il-kelma ta' Alla u tal-Knisja tiegħu u li il-Vanġelu jrrid ikun ħaj u mhux ' à la carte ';

Nagħtu spazju tad-diversi linguaġġi li hemm fil-Knisja.

Jixtieq il-Knisja, Vibranti u ferriħa, kif ukoll solidali u sobrija, saqaja mal-art fejn tagħti risposta u soluzjoni.

Importanti li ma nkunx ostaġġi imma protagonisti tal-istorja.

Jixtieq Knisja missjunarja: avventura li tkompli, u li nkomplu nħarsu barra minn xtutna, għax hija barka għad-djoċesi.

Irridu nħossuna ' at home ' f'dinja globali: nidħlu fi djalogu ma ħaddieħor.

Irridu nitkellmu speċjalment fuq issues kurrenti fil-pajjiż.

Irridu nibżgħu mis-suppervja, milli nista nsalva lili nifsi, milli nsiru wisq negattivi, mil-poter tad-dinja.

Trid tkun Knisja li taqdi anke f'dawk li huma inqas minna.

Knisja li taf tiċċelebra bil-ferħ il-fidi tagħha.

Huwa tenna l-importanza tat-talb u saqsa aħna bħala reliġjużi fejn qedin?

U ħeġġeġ biex nerġgħu niskopru t-talba tar-Rużarju, t-talba tal-umli.

Predikazzjoni

Il-predikazzjoni hija għar-reliġjużi kollha.

Qalb li tkellem qalb oħra.

X'messagg irridu nwasslu?

Hu fakkar li biex wieħed jirgħa rrid iħobb.

Xewqat għal Ġublew tal-ħniena

L-Arċisqof ħeġġeġ biex inkunu disponibli għal qrar u importanti li aħna ukoll inqerru ta spiss.

Irridu nkunu protagonisti fuq il-kamandamenti t'Alla.

Nuru atteġjament ta' akkoljenza.

Fil-qrar bħal ma jgħid il-Papa m'għadniex nuru ħruxija.

L-Avvent u r-Randan irridu jkunu żmien ta grazzja.

Ħeġġeġ pastorali specjali ma dawk li qedin fil-periferija.

Nipromwovu tal-ewwel ġimgħa tax-xahar, qrara u tqarbin.

Għandu jkun mument ta' grazzja biex niġġeddu.


Iż-Żjara Franġiskana issa qabżet nofs il-ġimgħa u żgur li kienet ikkarateriżżata minn mumenti ta' talb fil-Knisja permezz tat-Tifħir ta' Sbiħ il-Jum u Għasar, kif ukoll 'Lectio' għand diversi familji.

Ma setax jonqos il-mumenti ta' katekezi ma' diversi gruppi kif ukoll ma tfal li ffukaw fuq 'min kien San Franġisk?' (more…)

Is-Sibt 22 ta' Awwissu fetħet iż-Żjara Franġiskana billi Dun Keith Bonnici ta l-mandat lill-Patrijiet Franġiskani biex imorru fit-toroq tal-Iklin u jxandru l-Bxara t-Tajba.

"Idħlu fid-djar u tkellmu mal-familji… Morru fil-pjazez u fil-ġonna u kellmuhom fuq l-imħabba kbira li Alla għandu għal kull wieħed minna". (more…)

Għeżież, L-aħbar li wieħed minn ħutna, Patri George Bugeja OFM, ġie msejjaħ biex ikun Isqof Koadjutur ta' Tripli, fil-Libja, ġiet milqugħa fostna fi spirtu ta' talb, għad-dell ta' Ommna l-Madonna Ta' Pinu. (more…)

Nhar il-Ħamis 27 ta' Awwissu, f'okkażjoni ta' Ordinazzjoni Episkopali tal-Isqof maħtur P. Geroge Bugeja, OFM se issir Velja ta' talb fil-Bażilika Marija Bambina, fix-Xagħra fit-8 ta' filgħaxija, immexxija mil-E.T. Mons. Charles Scicluna Arċisqof ta' Malta. (more…)

Il-Ġimgħa 14 ta' Awwissu 2015 fuq iz-Zuntier tas-Santwarju Nazzjonali ta' Pinu, ġiet iċċelebrata il-Velja tal-Għid tal-Assunta.

L-ewwel parti tal-Velja tmexxiet minn Fr. George Bugeja OFM, l-Isqof Koadjutur maħtur tal-Vigarjat Appostoliku ta' Tripli, li flimkien ma' żewġ familji mexxa t-talba tar-Rużarju b'riflessjonijiet tal-Papa Franġisku, u stieden lill-poplu ta' Alla biex jissieħeb miegħu fit-talb. (more…)


Il-Ħamis 27 ta' Awwissu, f'okkażjoni ta' Ordinazzjoni Episkopali tal-Isqof maħtur P. Geroge Bugeja, OFM li ser issir nhar il-Ġimgħa 4 ta' Settembru fis-santwarju ta' Pinu, saret Velja ta' talb fil-Bażilika Marija Bambina, fix-Xagħra, immexxija mil-E.T. Mons. Charles Scicluna Arċisqof ta' Malta.

Mons. George talab l-interċessjoni ta' Maria Bambina, biex iwettaq b'fedeltà l-ministeru li ġie fdat f'idejn.


Dalgħodu, t-30 ta' Awwissu, fil-quddiesa tal-11:15, ġiet iċċelebrata l-Għeluq taż-Żjara Franġiskana ta' din is-sena.

Il-kappillan dun Keith Bonnici irringrazzja ħafna lil P. Walter li kkoordina din il-ħidma, lis-Sorijiet Klarissi li talbu għalina għal dawn l-aħħar ġimgħat, lis-Sorijiet Franġiskani Missjunarji ta' Marija, lis-Sorijiet Franġiskani tal-Qalb ta' Ġesù, lis-Sorijiet Franġiskani Missjunarji ta' Marija, lill-Ordni Franġiskan Sekular u lill-Lajċi mpenjati fi ħdan il-Patrijiet Franġiskani.

Waqt din il-quddiesa Sr Chiara Laetitia, Klarissa, tat l-esperjenza tagħha u kif il-Mulej sejħilha biex tiddedika ħajjitha għaliH fit-talb.

Il-Kappillan, Dun Keith Bonnici, laqgħa lura t- Taus li kien ta' lill-'missjunarji' b'sinjal li issa l-mandat li kien tahom intemm.

P. Walter irringrazzja lill-missjunarji għall-ispirtu sabiħ ta' impenn u komunjoni li wrew matul din il-ġimgħa.

Irringrazzja lill-kappillan għas-support kontinwu tiegħu matul din il-ġimgħa u lill-Ikliniżi għall-qalb miftuħa tagħhom, speċjalment lil dawk li għenuhom b'xi mod jew ieħor fil-ħidma tagħhom.

Serata Franġiskana

Il-bieraħ filgħaxija il-Franġiskani tellgħu serata fejn ippreżentaw il-mumenti l-iktar importanti mill-ħajja ta' San Franġisk: il-laqgħa mal-Kurċifiss ta' San Damjan, il-laqgħa mal-lebbruż, Santa Klara u l-ewwel aħwa li jingħaqdu miegħu u San Franġisk li bagħthom jippriedkaw, il-laqgħa mas-Serafin fuq la Verna u fl-aħħarnett il-laqgħa ma' "oħti l-mewt tal-ġisem" biswit il-Porziuncola.


F'din is-Sena tal-Ħajja Kkonsagrata, il-Provinċja tagħna l-Patrijiet Franġiskani Maltin, b'ferħ tħabbar il-Professjoni Solenni ta' Fr. Ramon Farrugia OFM fl-Ordni tal-Patrijiet Minuri, li ser issir nhar it-Tnejn 7 ta' Settembru 2015 fis-6.30pm fil-Knisja Parrokkjali ta' Santa Marija, Ħ'Attard.

Il-Velja ta' talb bi preparazzjoni, ser issir flimkien mas-Sorijiet Franġiskani tal-Qalb ta' Ġesu', nhar il-Ħadd 6 ta' Settembru 2015 fis-7.30pm ġewwa l-Knisja Santa Marija tal-Anġli, Baħar iċ-Ċagħaq.

Fr. Ramon twieled Haż-Żabbar fis-26 t'April 1986, u hu t-tielet mill erba ulied ta' Raymond Farrugia u Ines Buttiġieġ.

Tgħammed fil-Knisja Parrokkjali ta' San Gejtanu il-Ħamrun fejn serva bħala abbati.

Attenda il Museum fil-Parroċċa tal-Immakulata Kunċizzjoni l-Ħamrun fejn irċieva l-ewwel tqarbina u l-Griżma tal-Isqof.

Ħa l-edukazzjoni tiegħu fl-iskejjel tal-Freres; St. Benilds tas-Sliema u Stella Maris College il-Gżira.

Minn hemm kompla bl-istudji tiegħu ġewwa l-Junior College l-Imsida.

Flimkien mal-familja tiegħu, Ramon għex għal 11-il sena l-Ħamrun u tnax-il sena H'Attard sakemm beda l-mixja tiegħu lejn il-ħajja kkonsagrata.

Fis-sena 2006 ingħaqad mal-grupp Animazzjoni Missjuarja Teresa Nuzzo tas-Sorijiet Ulied il-Qalb ta' Ġesu' u flimkien ma' grupp ta' voluntiera żar u ħadem għal ftit ġimgħat fil-Missjonijiet tagħhom tal-Kenya (2006), tal-Indja (2008) u tat-Tanzanija (2009).

Fr. Ramon iħoss li kien permezz ta' dawn l-esperjenzi ta' volontarjat fil-missjoni, li huwa ħass is-sejħa għal ħajja kkonsagrata.

Wara li ġie lura mill-Kenja, Ramon ħadem ukoll għal xi żmien fl-Uffiċċju Missjunarju tal-Belt, li jħoss li kien ta' għajnuna kbira biex jgħinu jibda jifhem ftit iżjed il-missjoni kbira tal-Knisja.

Kien fis-sena 2009 li Fr. Ramon kellu l-ewwel kuntatt mal-Patrijiet Franġiskani, u ftit xhur wara li beda bl-esperjenzi f'kunventi differenti tal-Provinċja, daħal bħala Postulant fid-29 ta' Settembru 2009 fil-Knisja Santa Marija ta' Ġesù ir-Rabat, fejn għex din l-ewwel sena ta' formazzjoni.

Fis-6 ta' Settembru 2010 ingħata it-tonka franġiskana ġewwa l-Knisja ta' San Franġisk il-Ħamrun u l-għada tela Assisi għas-sena tan-Novizzjat ġewwa s-Santwarju Franġiskan ta' San Damjan.

Fr. Ramon għamel l-Ewwel Professjoni tiegħu nhar il-5 ta' Settembru 2011 ġewwa l-Knisja Parrokjali tal-Madonna tas-Sacro Cuor tas-Sliema.

F'Ottubru ta' l-istess sena beda l-istudji tal-Filosofija u tat-Teoloġija ġewwa l-Università Pontificia Antonianum.

Tul dawn is-snin tiegħu f'Ruma, Fr. Ramon serva bħala katekista fil-Parroċċa Franġiskana ta' Gregorio VII, għen fil-"mensa dei poveri" tal-Comunità Sant' Egidio, li tikkonsisti fi tqassim ta' ikel lill-fqar, u għal dawn l-aħħar sentejn serva fil-"Piccola Casa della Divina Providenza", li hi dar tal-Cottolengo għal persuni b'diżabilità.

Fr. Ramon ingħata il-Ministeru tal-Lettorat nhar il-15 ta' Settembru 2013 fil-Knisja ta' Santa Marija tal-Anġli, f'Baħar iċ-Ċaghaq u l-Ministeru tal-Akkolitat nhar id-9 ta' Settembru 2014 fil-Knisja ta' Santa Marija ta' Ġesù il-Belt Valletta.

Filwaqt li nawgurawlu, nitolbu għalih u għal aktar vokazzjonijiet franġiskani.

2009 – Bidu tal-Postulandat

2010 – Bidu tan-Novizzjat

2011 – Professjoni Temporanja

Akkolitat


Wara l-aħbar sabiħa li mlietna lkoll bil-ferħ tal-ħatra ta' ħuna P. George Bugeja ofm għall-Episkopat mill-Qdusija Tiegħu l-Papa Franġisku, nixtieq ninfurmawkom bil-programm ta' żjarat li se jagħmel fil-Fraternitajiet Franġiskani. (more…) More Mit-22 sat-30 ta' Awwissu ser tiġi organizzata ż-Żjara Franġiskana ġewwa l-Parroċċa tal-Iklin.

Matul dawn il-jiem il-Patrijiet Franġiskani, flimkien ma' diversi kongregazzjoni ta' sorijiet Franġiskani u lajċi ser iduru diversi djar tal-Parroċċa u jitkellmu mal-familji. (more…)

Fl-10 ta' Lulju, fis-Santwarju Ta' Pinu, Għawdex, in-Nunzju Appostoliku għal Malta, fil-preżenza tal-Isqof Mario Grech, ħabbar in-nomina mill-Papa Franġisku ta' Patri George Bugeja OFM, Għawdxi, bħala Isqof Koadjutur ta' Tripli. (more…)

Fostna mill-ġdid!

Bħal kull sena matul ix-xhur tas-Sajf ikollna magħna aħwa tal-Provinċja tagħna li matul is-sena jgħixu, jistudjaw u jaħdmu barra minn Malta.

Għal darb'oħra din is-sena wkoll għandna magħna lil Fr. Walter Vassallo ofm li għadu kemm kiseb il-Liċenzja fil-Liġi Kanonika, mill-Università Pontifiċja Antonianum , Ruma. (more…)


Fl-okkażżjoni tal-Festa ta' Santa Klara li se tiġi ċċelebrata nhar it-Tlieta 11 ta' Awwissu, il-Ministru Ġeneral tal-Ordni, Fr. Michael Perry, OFM kiteb ittra lil Patrijiet u s-Sorijiet Klarissi ffukata fuq l-enċiklika tal-Papa Franġisku ' Laudato si '. (more…)

Bħalissa l-istudenti tagħna Fr. Ramon Farrugia u Fr. Clive Camilleri għaddejin bil-preparazzjoni tagħhom għall-Professjoni. (more…)

Nhar it-3 ta' Awwissu, l-Provinċja bħala parti mil-festa tal-Porziuncola orġaniżżat ħarġa fuq il-baħar għal Għawdex.

Numru sabiħ ta' Patrijiet, studenti u pre-postulanti iltaqajna għal ftit ħin flimkien għal dawra bid-dgħajsa. (more…)

Bejn il-Ġimgħa 31 ta' Lulju u t-2 ta' Awwissu ġiet iċċelebrata l-festa tal-Porziuncola fil-Knisja tagħna ta' Santa Marija tal-Anġli, f'Baħar iċ-Ċagħaq.

Din il festa kienet ikkaraterizata minn żewġ mument partikolari: is-Sibt l-1 ta' Awwissu fejn f'quddiesa mmexxija mil-Provinċjal P. Richard S. Grech, OFM, il fraternità tad-"Domus Pacis - Retirement Friary" ingħaqdet mal-fraternità ta' Santa Marija tal-Anġli. (more…)

Bejn it-30 ta' Lulju u t-2 ta' Awwissu 2015, għall-ewwel darba se tiġi ċċelebrata l-Festa tal-Maħfra (tal-Porziuncola) ġewwa id-'Domus Pacis - Retirement Friary' f'Baħar iċ-Ċagħaq. (more…)


Nhar il-Ġimgħa, 7 t'Awwissu, fil-Kunvent tar-Rabat sar mument ta' talb permezz tal-Lectio Divina.

Dan il-mument kien importanti għaliex huwa preparazzjoni għal talb fil-familji li se jsir matul iż-Żjara Franġiskana.

Dan il-mument kien immexxi minn Fr. Joseph Ciappara u Fr. Walter Vassallo, animatur taż-Żjarat Franġiskani li jsiru fil-Parroċċi madwar Malta u Għawdex.

Jattendu għal dan il-mument kien hemm, il-pre-postulanti, Patrijiet, kif ukoll lajċi impenjati li se jieħdu sehem fiż-Żjara Franġiskana fl-Iklin.

Jekk tixtieq tkun taf aktar fuq iż-Żjara Franġiskana mur fuq is-Sit: www.zjarafrangiskana.org


Nhar il-Ġimgħa 7 ta' Awwissu, P. Dijonisju Mintoff, ofm iċċelebra Quddiesa fil-Knisja ta' San Franġisk il-Ħamrun f'għeluq is-60 sena mill-Ordinazzjoni saċerdotali tiegħu.

Waqt din il-konċelebrazzjoni kienu preżenti l-patrijiet tal-fraternità kif ukoll il-komunità Franġiskana li tattendi f'din il-Knisja u ħbieb.

Waqt l-omelija P. Dijonisju iddeskriva l-ħajja tiegħu u kif bil-għajnuna t'Alla huwa wasal sa hawn fost id-diversi ħidmiet li huwa wettaq speċjalment fil-Laboratorju tal-Paċi.


Il-Ġimgħa 14 ta' Awwissu 2015 fuq iz-Zuntier tas-Santwarju Nazzjonali ta' Pinu, ġiet iċċelebrata il-Velja tal-Għid tal-Assunta.

L-ewwel parti tal-Velja tmexxiet minn Fr. George Bugeja OFM, l-Isqof Koadjutur maħtur tal-Vigarjat Appostoliku ta' Tripli, li flimkien ma' żewġ familji mexxa t-talba tar-Rużarju b'riflessjonijiet tal-Papa Franġisku, u stieden lill-poplu ta' Alla biex jissieħeb miegħu fit-talb.

Fl-istess okkażjoni, tnediet u ngħata tifsira tal-istemma tiegħu bil-motto magħżul Sub tuum præsidium – "Taħt ħarstek nistkenn".

P. George kiteb u qara talba li fiha fada l-ministeru episkopali tiegħu f'dirgħajn il-Madonna Ta' Pinu, li x-xbieha tagħha tidher fiċ-ċentru tal-istemma ġdida tiegħu.

L-istemma:

Skont it-tradizzjoni araldika ekkleżjastika Kattolika, l-istemma tal-Isqof hija tradizzjonalment irrappreżentata minn tarka li jista' jkollha diversi forom u li tkun tiġbor fiha simboli li jistgħu jindikaw mhux biss identifikazzjoni personali jew ta' ġurisdizzjoni ekkleżjali, imma wkoll illustrazzjoni ta' viżjoni pastorali.

L-istemma ta' Mons. George Bugeja OFM, magħmula mis-Sur Vince Caruana, hi komposta minn tliet elementi: is-simboli tal-istat tiegħu, l-arma propja, u l-motto li għażel għalih.

Is-simboli tal-istat

Is-simboli tal-istat u l-uffiċċju episkopali huma l-kappell prelatizju fil-lewn aħdar imżejjen b'lazz li jiftaħ fi tnax-il ġummiena (sitta kull naħa) u s-salib proċessjonali li jerfa' l-iskudett propju.

Fis-salib hemm ħames ħaġriet ħomor li jfakkru fil-ħames pjagi tal-Mulej Ġesù.

Il-motto

Għal din il-missjoni tiegħu ta' Ragħaj fil-Knisja, P. George għażel l-arma bil-motto "Sub Tuum Præsidium", għaliex sa mill-ewwel mument li ġie mgħarraf li l-Papa Franġisku ħatru bħala l-Isqof Koadjutur ta' Tripli, il-Libja, l-ewwel talba tiegħu kienet lil Marija Omm Ġesù u ried li jpoġġi dan il-ministeru ġdid li ġie fdat f'idejh taħt il-ħarsien tagħha ta' Omm.

L-arma

L-istemma hija maqsuma fi tliet partijiet.

Fil-parti ta' fuq hemm l-arma tal-Ordni Franġiskan li P. George jagħmel parti minnu.

Din turi l-id tal-Mulej Ġesù msallba mal-id ta' San Franġisk, bis-simbolu tat-Tau li San Franġisk kien iħobb ipoġġi meta jiffirma ismu.

Fil-parti ċentrali nsibu x-xbieha tal-Madonna Ta' Pinu Mtellgħa s-Sema akkumpanjata mill-anġli, li f'idejha qed jafda lilu nnifsu.

Isfel hemm il-Fleur de Lys, il-warda tal-ġilju li tirrappreżenta lil Sant'Antnin ta' Padova, li lejh Patri George għandu mħabba partikulari; fil-mument tan-nomina, huwa kien il-Gwardjan tal-Kunvent iddedikat lil Sant'Antnin f'Għajnsielem.

L-Aħmar juri l-ħajja divina, huwa l-kulur tad-demm, u fid-demm hemm il-ħajja li ġejja minn Alla.

Huwa l-kulur li jesprimi l-ħajja ġdida fi Kristu permezz tal-Ispirtu s-Santu li jgħammar fina.

Fil-fatt, il-Knisja tuża l-lewn ħamrani meta tiċċelebra l-festi tal-Martri, dawk li taw ħajjithom u xerrdu demmhom b'xhieda għal Kristu.

L-Ikħal huwa l-kulur tal-umanità.

Il-bniedem huwa ħlejqa li kapaċi terfa' ħarsitha lejn is-Sema u tidħol f'relazzjoni ma' Alla.

Dan il-kulur jesprimi d-destin tal-bniedem li jidħol f'din ir-rabta intima.

Il-Verġni Marija hija l-Mara per eċċellenza li b'libertà u bi mħabba ssieħbet ma' Binha Ġesù biex jitwettaq il-pjan tas-salvazzjoni tagħna.

Illum, magħquda ħaġa waħda miegħu fil-glorja tas-Sema, tkompli tkun għalina Omm, Għalliema u Gwida fil-mixja tagħna lejn il-Ġenna.